# lav4e РЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” - Хасково

УВЕДОМЛЕНИЕ

Конкурсната комисия, назначена със заповед № РД-07-60/ 04.11.2021 год. на Директора на ОД „Земеделие“ – Хасково, уведомява всички кандидати, подали заявление за участие в обявения конкурс за длъжността „главен експерт” в ГД „Аграрно развитие” при ОД „Земеделие” – Хасково, че на проведено на 17.11.2021 год. заседание е приела следната система за определяне на резултатите от етапите за провеждане на конкурса:

Първи етап : Решаване на тест, като се изтегли чрез жребий от един от кандидатите, един от три различни варианта със затворени въпроси с един възможен верен отговор:

1.Общ брой въпроси, съдържащи се в теста - 24;

2.Максимален резултат, при верни отговори на всички въпроси – 80 точки;

3.Минимален резултат, при които кандидата се счита за успешно издържал теста – 41 точки;

Система за оценяване на резултатите от проведения тест:

|  |  |
| --- | --- |
| Брой точки, получени след решаване на теста | Оценка |
| 41-47 | 4.00 |
| 48-56 | 4.25 |
| 57-64 | 4.50 |
| 65-72 | 4.75 |
| 73-80 | 5.00 |

До участие във втори етап – интервю ще бъдат допуснати кандидатите, чиято оценка е най – малко “4”.

Втори етап: Оценяването на резултатите от интервюто ще се извърши от всички членове на комисията по 5-степенна скала. Оценката на всеки кандидат е средноаритметична от оценките на членовете на комисията. Минималният резултат, при който кандидатът се счита за успешно издържал интервюто е получена оценка 3,50.

Окончателният резултат на всеки кандидат е сбор от резултата, получен от решаване на теста умножен с коефициент “5”, и резултата, получен при провеждане на интервюто умножен с коефициент “4”.

Съгласно разпоредбата на чл.44, ал.1 от Наредбата за провеждане на конкурсите и подбора при мобилност на държавни служители, за проведения конкурс комисията съставя протокол. Ако никой от явилите се кандидати не се представи успешно, комисията отразява това в протокола, като конкурсната процедура приключва без класиране. Успешно представилите се кандидати, въз основа на получения окончателен резултат, ще бъдат класирани от първо до трето място .